
በአፋር ብሔራዊ ክልላዊ መንግስት
ምክር ቤት ጠባቂነት

ማውጫ
የአፋር ብሔራዊ ክልላዊ መንግስት ፍርድ ቤቶችን ለማቋቋም የወጣ አዋጅ -----------ገጽ 1


አዋጅ ቁጥር 3/1990
የአፋር ብሔራዊ ክልላዊ መንግስት ፍርድ ቤቶችን ለማቋቋም የወጣ አዋጅ
በኢትዩጵያ ፌዴራላዊ ዴሞክራሲያዊ ሪፐብሊክ የዳኝነት ስልጣን በፌዴራል መነግስቱና በክለሎች የተከፋፈለ በመሆኑ 
የክልሉን ሕገ መነግስት መሠረት በማድረግ የአፋር ብሔራዊ ክልል መንግስት ፍርድ ቤቶችን ስልጣን መወሰን አስፈላጊ ሆኞ በመገኘቱ፣
በአፋር ብሔራዊ ክልላዊ መነግስት ሕገ መነግስት አንቀጽ ፵፯ (፪-፪) መሠረት የሚከተለው ታውጆል፡፡
ክፍል አንድ
ጠቅላላ
1. አጭር ርዕስ
ይህ አዋጅ «የአፋር ብሔራዊ ክልላዊ መንግስት ፍርድ ቤቶች ማቋቋሚያ አዋጅ ቁጥር ፫/፲፱፻፺» ተብሎ ሊጠቀስ ይችላል፡፡
2. ትርጓሜ
በዚህ አዋጅ ውስጥ፣
1. «የክልል መንግስት» ማለት የአፋር ብሔራዊ ክልላዊ መነግስት ነው፡፡
2. «የክልሉ መንግስት ባለስልጣንኖች» ማለት የክልሉ መነግስት ም/ቤት አባላት፣ የክልሉ ቢሮ ኃላፊዎች፣የክልል መንግስት ጠቅላይ ፍ/ቤት ዳኞችና በተመሳሳይ ደረጃ ላይ የሚገኙ የክልሉ መንግስት ባለስልጣኖች ናቸው፡፡
3. «ፍርድ ቤት» ማለት በዚህ አዋጅ መሠረት የተቋቋሙ የክልሉ የጠቅላይ ፍርድ ቤት፣ ከፍተኛ ፍርድ ቤት እና ወረዳ ፍርድ ቤት ናቸው፡፡
4. «በሥራ ላይ ያሉ ሕጎች» ማለት የፌዴራሉንና የክልሉን ሕገ መንግስት የማይቃረኑ የክልሉን መንግስት ስልጣን የሚመለከቱ ነባር ሕጎች ሲሆኑ፣ ወንጀለኛ መቅጫና ፍትሐ ብሔር ሕጎችን፣ የወንጀለኛ መቅጫ እና የፍትሐ ብሔር ሥነ ሥርዓት ሕጎችን እንዲሁም ሌሎች ሕጎችን ይጨምራል፡፡
5. «ሰው» ማለት የተፈጥሮ ሰው ወይም በሕግ የሰውነት መብት የተሰጠው አካል ነው፡፡
3. መቋቋም
ከዚህ የሚከተሉት የክልሉ መንግስት ፍርድ ቤቶች በዚህ አዋጅ ተቋቁመዋል፡፡
1. ጠቅላይ ፍርድ ቤት
2. ከፍተኛ ፈርድ ቤት እና
3. ወረዳ ፍርድ ቤት
4. የፍርድ ቤቶች ዓላማ
የክልሉ መንግስት ፍርድ ቤቶች የሚከተሉት ዓላማዎች ይኖሯቸዋል፡፡
1. በፌዴራሉና በክልሉ ሕገ መንግስት የተረጋገጡትን የግለሰብ መብቶች ነፃነቶችና ጥቅሞች ማስከበር፣
2. በፌዴራሉና በክልሉ ሕገ መንግስት የተረጋገጡትን የፖለቲካ፣ የኢኮኖሚና የማህበራዊ ሥርዓትን ማስከበር፣
3. ሕግና ሥርዓት ተጠብቆ ፍትህና ሰላም እንዲሰፍን ማድረግ፡፡
ክፍል ሁለት
ስለ ፍርድ ቤቶች የውል የዳኝነት ስልጣን
5. መሠረቱ
የክልል ፍርድ ቤቶች በፌዴራሉና በክልል መነግስቱ ሕገ መነግስት ለክልሉ መነግስት ተለይተው በተሰጡ የስልጣን ክልል በሚወድቁ ጉዳዮች ላይ የዳኝነት ስልጣን ይኖራቸዋል፡፡

6. የወንጀል የዳኝነት ስልጣን
በፌዴራል ፍርድ ቤቶች አዋጅ ለፌዴራል ፍርድ ቤቶች ተለይተው ከተሰጡ የወንጀል ጉዳዮች በስተቀር የክልል ፍ/ቤቶች በሥራ ላይ ባሉት የወንጀል ሕጎች ውስጥ በተደነገጉት ወንጀሎች ላይ የወንጀል የዳኝነት ስልጣን ይኖራቸዋል፡፡
7. የፍትሐ ብሔር የዳኝነት ስልጣን
በፌዴራል ፍርድ ቤቶች አዋጅ ለፌዴራል ፍርድ ቤቶች ተለይተው ከተሰጡት የፍትሐ ብሔር ጉዳዮች በስተቀር የክልል ፍርድ ቤቶች በሌሎች የፍትሐ ብሔር ክርክሮች ላይ የፍትሐ ብሔር የዳኝነት ስልጣን ይኖራቸዋል፡፡
8. የክልል ፍርድ ቤቶች ስለሚሠሩባቸው የፍሬ ነገር ሕጎች
1. የክልል ፍርድ ቤቶች የስልጣን ክልላቸውን መሠረት አድርገው የሚቀርቡላቸውን ጉዳዮች ወይም ክርክሮች በክልሉ ሕገ መንግስት በክልሉ ሕጎች እና ከዚህ አዋጅ ጋር በማይቃረኑ በሥራ ላይ ባሉ ሌሎች ሕጎች መሠረት ይዳኛል፡፡
2. የክልል ፍ/ቤቶች የያዙት ጉዳይ የሕገ መንግስት ትርጉም ጥያቄ ካስነሳ በጉዳዩ ላይ ውሳኔ ከመስጠታቸው በፊት ለክልሉ ሕገ መንግስት ጉዳዮች አጣሪ ጉባኤ መላክ ይኖርባቸዋል፡፡
9. የክልል ፍ/ቤቶች ስለሚሠሩባቸው የሥነ ሥርዓት ሕጎች
ከዚህ አዋጅ ጋር የማይጋጬ በሥራ ላይ ያሉ የወንጀለኛና የፍትሐ ብሔር ሥነ ሥርዓት ሕጎች እንዲሁም ሌሎች አግባብነት ያላቸው ህጎች በዚህ አዋጅ ባልተሸፈኑ ጉዳዮች ላይ ተፈፃሚነት ይኖራቸዋል፡፡
ክፍል ሶስት
የክልሉ ጠቅላይ ፍ/ቤት የዳኝነት ስልጣን
10.  የክልሉ ጠቅላይ ፍ/ቤት የመጀመሪያ ደረጃ የዳኝነት ስልጣን
የክልሉ ጠቅላይ ፍ/ቤት በሚከተሉት ጉዳዮች ላይ የመጀመሪያ ደረጃ ብቸኛ የዳኝነት ስልጣን ይኖረዋል፡፡
1. የክልሉ መነግስት ባለስልጣኖች በሥራ ኃላፊነታቸው ምክንያት ተጠቃቂ በሚሆኑባቸው የወንጀል ጉዳዮች፣ ምክንያት ተጠቃቂ በሚሆኑባቸው የወንጀል ጉዳዮች፣
2. በሕግ መሠረት ከአንድ የክልል ከፍተኛ ፍ/ቤት ወደ ሌላ የክልል ከፍተኛ ፍ/ቤት ወይም ወደ ራሱ እንዲዛወር በሚቀርብ ጥያቄ ላይ፣
3. በፌዴራል የከፍተኛ ፍርድ ቤት ስልጣን የሚቀርቡ ጉዳዮችን

11.  የክልል ጠቅላይ ፍ/ቤት የይግባኝ ስልጣን
የክልሉ ጠቅላይ ፍ/ቤት በሚከተሉት ጉዳዮች ላይ የይግባኝ የዳኝነት ስልጣን ይኖረዋል፡፡
1. ከፍተኛ ፍ/ቤቶች በሕግ መሠረት በይግባኝ የሚቀርቡለትን ጉዳዮች፣
2. ከፍተኛ ፍ/ቤት በፌዴራል የመጀመሪያ ደረጃ ዳኝነት ስልጣኑ መሠረት በሚሰጠው ውሳኔ ላይ የሚቀርቡ ይግባኝ፡፡
12. የክልሉ ጠቅላይ ፍርድ ቤት የሰበር ስልጣን
የፌፌዴራል ጠቅላይ ፍ/ቤት መሠረታዊ የሕግ ስህተት ያለበትን ጉዳይ በሰበር የማየት ስልጣን እንደተጠበቀ ሆኖ የክልሉ ጠቅላይ ፍ/ቤት መሠረታዊ የሆነ የሕግ ስህተት ያለበትን የሚከተሉትን የክልል ጉዳዮች በሰበር የማየት ስልጣን ይኖረዋል፡፡
1. የክልል ከፍተኛ ፍ/ቤት በይግባኝ አይቶ የመጨረሻ ውሳኔ የሰጠባቸውን ጉዳዮች፣
2. የክልል ጠቅላይ ፍ/ቤት መደበኛ ችሎት የመጨረሸ ውሳኔ የሰጠባቸውን ጉዳዮች
ክፍል አራት
ስለ ክልል ከፍተኛ ፍ/ቤትና የወረዳ ፍ/ቤት የዳኝነት ስልጣን
13. የክልል ከፍተኛ ፍ/ቤት የዳኝነት ስልጣን
የክልል ከፍተኛ ፍ/ቤት የሚከተሉት ጉዳዮች ላይ የዳኝነት ስልጣን ይኖረዋል፡፡
1. በፌዴራል ፍ/ቤቶች አዋጅ ለፌዴራል ከፍተኛ ፍ/ቤት የተሰጠው ስልጣን እንደተጠበቀ ሆኖ በፍትሐ ብሔርና በወንጀለኛ መቅጫ ጭነ ሥርዓት ወይም በሌሎች ሕጎች ለከፍተኛ ፍ/ቤት ተብሎ በተወሰነው መሠረት የሚቀርቡ ጉዳዩችን መጀመሪያ ደረጃ አይቶ የመወሰን፣
2. በፌዴራል የመጀመሪያ ደረጃ ፍ/ቤት ስልጣኑ የሚቀርቡለትን ጉዳዮች አይቶ የመወሰን፣
3. ከወረዳ ፍርድ ቤቶች በይግባኝ የሚቀርቡለትን ጉዳዮች አይቶ የመወሰን፣
4. በሕግ መሠረት አንድን ጉዳይ ከአንድ የወረዳ ፍ/ቤት ወደ ሌላ ወረዳ ፍ/ቤት ወይም ወደራሱ አንዲዛወር በሚቀርብ ጥያቄ ላይ
5. በሕግ ስልጣን በተሰጣቸው የዳኝነት ሰጪ አካላት በተሰጡ ውሳኔዎች ላይ የሚቀርቡለትን ይግባኝ አይቶ የመወሰን፡፡
14. የክልል ወረዳ ፍርድ ቤት የዳኝነት ስልጣን
የክልል ወረዳ ፍርድ ቤት በሚከተሉት ጉዳዮች ላይ የዳኝነት ስልጣን ይኖረዋል፡፡
1. በፌዴራል ፍርድ ቤቶች አዋጅ ለፌዴራል የመጀመሪያ ደረጃ ፍርድ ቤት የተሰጠው ስልጣን እንደተጠበቀ ሆኖ የክልሉ ወረዳ ፍርድ ቤት በፍትሐ ብሔርና በወንጀለኛ መቅጫ ሥነ ሥርዓት ሕጐች ወይም በሌሎች ሕጐች ለወረዳና ለአውራጃ ፍርድ ቤቶች በተሰጡ ጉዳዮች ላይ የሚቀርቡ ክርክሮችን አይቶ የመወሰን፣
2. በማህበራዊ ፍርድ ቤቶች በተሰጡ ውሳኔዎች ላይ የሚቀርቡ ይግባኞችን አይቶ የመወሰን
ክፍል አምስት
ስለ ፍርድ ቤቶች ኘሬዚዳንቶች
15. የክልል ጠቅላይ ፍርድ ቤት ኘሬዚዳንት ስልጣንና ተግባር
1. የክልሉጠቅላይፍርድቤትኘሬዚዳንት በሕግ መሠረት የክልሉን ፍርድ ቤቶች ለማስተዳደር ኃላፊ ይሆናል፡፡
2. ይህ አጠቃላይ አነጋገር እንደተጠበቀ ሆኖ ኘሬዚዳንቱ፣
ሀ/ ከክልል ከፍተኛና ወረዳ ፍርድ ቤት ኘሬዜዳንቶች ጋር በመመካከር የክልል ዳኞችን ይደለድላል፣ ሥራ ይሰጣል፣ ያስተዳድራል፣
ለ/ ለክልል ፍርድ ቤቶች አስፈላጊ የሆኑ ሠራተኞችን ከከፍተኛና ከወረዳ ፍርድ ቤቶች ኘሬዚዳንቶች ጋር በመመካከር ይቀጥራል፣ ያስተዳድራል፣
ሐ/ የክልሉን ፍርድ ቤቶች እቅድና በጀት አዘጋጅቶ ለክልሉ ምክር ቤት ያቀርባል፣ ሲፀድቅም ሥራ ላይ ያውላል፣ የፌዴራል ፍርድ ቤቶችን የዳኝነት ስልጣን በውክልና ለሚሰሩ የክልሉ ፍርድ ቤቶች የበጀት ማካካሻ ጥያቄ ለፌዴራል ጠቅለይ ፍርድ ቤት ያቀርባል፣ ተከታትሎ ያስፈፅማል፡፡
መ/ የክልሉ ጠቅላይ ፍርድ ቤት የሕግ መጽሔት እንዲዘጋጅ ያደርጋል፣
ሠ/ ስለ ክልል ፍርድ ቤቶች ሥራ በስታትስቲክስ የተደገፈ መግለጫ እንዲዘጋጅ ያደርጋል፣ የከፍተኛኛ የወረዳ ፍርድ ቤቶችም ተመሳሳይ ሪፖርት እንዲያቀርቡ ያደርጋል፡፡
ረ/ የዳኞችና የሌሎች ሠራተኞች ትምህርትና ስልጠና የሚካሄድበት ሁኔታ ያመቻቻል፣
ሰ/ ስለክልል ፍርድ ቤቶች የዳኝነት ሥራ አካሄድ ለክልሉ ምክር ቤት ጥናታዊ ዘገባዎችን ያቀርባል፣
ሸ/ የተከላካይ ጠበቆችን ቢሮ ያደራጃል፣
ቀ/ በሕግ የሚሰጡትን ሌሎች ተግባራት ያከናውናል፣
3. የክልሉ ጠቅላይ ፍርድ ቤት ኘሬዚዳንት አስፈላጊ ሆኖ ሲያገኘው በዚህ አንቀጽ የተመለከቱትን ስልጣንና ተግባሩን በውክልና ሊሰጥ ይችላል፡፡

16. የክልል ጠቅላይ ፍርድ ቤት ምክትል ኘሬዚዳንት
የክልል ጠቅላይ ፍርድ ቤት ምክትል ኘሬዚዳንት፣
1. በኘሬዚዳንቱ የሚመራለትን ሥራ ያከናውናል፣
2. ኘሬዚዳንቱ በማይኖርበት ጊዜ ኘሬዚዳንቱን ተክቶ ይሠራል፡፡
17. ስለክልል ከፍተኛና ወረዳ ፍርድ ቤት ኘሬዚዳንቶች ስልጣንና ተግባር
የፍርድ ቤቶች ኘሬዚዳንት
1. ፍርድ ቤቱን ይወክላል፣
2. የክልሉ ጠቅላይ ፍርድ ቤት ኘሬዚዳንት በሚሰጠው መመያ መሠረት የፍርድ ቤቱን ሠራተኞች ያስተዳድራል፣
3. ስለፍርድ ቤቱ ሥራ በስታትስቲክ የተደገፈ መግለጫ እንዲዘጋጅ ያደርጋል፣
4. የፍርድ ቤቱን እቅድና በጀት አዘጋጅቶ ለክልሉ ጠቅላይ ፍርድ ቤት ኘሬዚዳንት ያቀርባል፣ ሲፈቀድም ሥራ ላይ ያውላል፣
5. ትምህርታዊ የሆኑ የየዓመቱ ፍርዶችና ውሳኔዎች ተመርጠው ለክልሉ ጠቅላይ ፍ/ቤት ኘሬዚዳንት እንዲላኩ ያደርጋል፣
6. ስለስራው እንቅስቃሴ በየጊዜው ለክልል ጠቅላይ ፍ/ቤት ኘሬዚዳንት ሪፖርት ያቀርባል፣
7. በሕግ የሚሰጡትን ሌሎች ተግባራት ያከናውናል፡፡
ክፍል ስድስት
ስለ ክልል ፍርድ ቤቶች አደረጃጀትና የዳኝነት ሥራ አካሄድ
18. የክልሉ ጠቅላይ ፍርድ ቤት ዳኞችና ሌሎች ሠራተኞች
1. የክልሉ ጠቅላይ ፍ/ቤት አንድ ኘሬዚዳንት፣ አንድ ምክትል ኘሬዝዳንት እንዲሁም ለስራው አስፈላጊ የሆኑ ዳኞች ይኖሩታል፣
2. የክልሉ ጠቅላይ ፍርድ ቤት ለሥራው የሚያስፈልጉ ሠራተኞች ይኖሩታል፡፡
19. ስለ ፍርድ ቤት ችሎቶች
1. የክልሉ ጠቅላይ ፍ/ቤት፣ ከፍተኛ ፍ/ቤትና ወረዳ ፍ/ቤቶች የሚከተሉት ችሎቶች ይኖሩታል፡፡
ሀ/ የፍትሐ ብሔር ችሎት፣
ለ/ የወንጀል ችሎት፣ እና
ሐ/ እንደአስፈላጊነቱ የሥራ ክርክር ችሎት
2. በጠቅላይ ፍ/ቤት እና በከፍተኛ ፍ/ቤት በእያንዳንዱ ችሎት አንድ ሰብሳቢና ሁለት ዳኞች ሆነው ያስችላሉ፡፡
3. የክልሉ ጠቅላይ ፍ/ቤት እና ከፍተኛ ፍ/ቤት ኘሬዝዳንቶች ወይም ምክትል ኘሬዝዳንቶች በናቸውም ችሎት ሰብሳቢ ሆነው ሊሰሩ ይችላሉ፡፡
4. በእያንዳንዱ የወረዳ ችሎት አንድ ዳኛ ሆኖ ያስችላል፣ ሆኖም እንደአስፈላጊነቱ ድምፅ የመስጠት መብት ሳይኖራቸው ሁለት ከሕዝብ የተመረጡ ተቺዎች ሊኖሩ ይችላሉ፡፡
20. ከአምስት ያላነሱ ዳኞች ስለሚሰየሙበት ችሎት
1. የክልል ጠቅላይ ፍ/ቤት ኘሬዝዳንት በራሱ አነሳሽነት ወይም በክልሉ ጠቅላይ ፍ/ቤት ችሎት አሳሳቢነት ወይም ከተከራካሪ ወገኖች በአንዱ ጥያቄ ሲቀርብለት አንድን ጉዳይ ከአምስት ያላነሱ ዳኞች ተሰይመው እንዲያዩት ለማድረግ ይችላሉ፡፡
2. ይህ አጠቃላይ አነጋገር እንደተጠበቀ ሆኖ ቀጥሎ የተዘረዘሩት ጉዳዮች የሚታዩት ከአምስት ያላነሱ ዳኞች በተሰየሙበት ችሎት ነው፡፡
ሀ/ በዚህ አዋጅ አንቀጽ 10(1) እና (2) የተጠቀሱት ጠቅላይ ፍ/ቤት በመጀመሪያ ደረጃ ስልጣኑ የሚያያቸው ጉዳዮች፣
ለ/ በክልሉ ጠቅላይ ፍ/ቤት ችሎቶች መካከል መሠረታዊ የሆነ የትርጉም ልዩነት የተፈጠረበትን ሕግ የሚመለከቱ ጉዳዮች ሲኖሩ፣
ሐ/ በዚህ አዋጅ አንቀጽ 12 የተጠቀሱት ጉደዮች በሰበር እንዲሰሙ ሱወሰን፡፡
21. ስለማስቻያ ሥፍራ
1. የክልሉ ጠቅላይ ፍ/ቤት የማስቻያ ሥፍራ በክልሉ መንግስት ርዕሰ ከተማ ይሆናል፣
2. የክልሉ ከፍተኛና ወረዳ ፍርድ ቤቶች የማስቻያ ሥፍራ በሚገኙበት የዞንና የወረዳ ዋና ከተሞች ይሆናል፣
3. በየትኛውም እርከን ላይ የሚገኝ የክልል ፍ/ቤት ቀልጣፋ ፍትሕ ለመስጠት አስፈላጊ ሆኖ ካገኘው በማንኛውም ሥፍራ ተዘዋውሮ ሊያስችል ይችላል፡፡
22. በግልጽ ችሎት ስለማስቻል
1. የክልል ፍርድ ቤት ለህዝብ ግልጽ በሆነ ሁኔታ ያስችላሉ፡፡
2. በዚህ አንቀጽ ንዑስ አንቀጽ 1 የተመለከተው ቢኖርም ለዳኝነት አሠራር አግባብነት ያላቸው የሥነ ሥርዓት ሕጐች እንደተጠበቁ ሆነው ከዚህ ቀጥሎ የተመለከቱት ሁኔታዎች ሲያጋጥሙ በዝግ ችሎት ያስችላሉ፡፡
ሀ/ ለሕዝብና ለመንግስት ሰላምና ፀጥታ አስፈላጊ ሲሆን ወይም
ለ/ ለሕዝብ መልካ ጠባይ ወይም ግብረ ገብነት ሲባል አስፈላጊ ሆኖ ሲገኝ፡፡
23. የክልል ፍ/ቤቶች የሥራ ቋንቋ
1. የክልሉ ፍ/ቤቶች ጊዜያዊ የሥራ ቋንቋ አማርኛ ይሆናል፣
2. የአማርኛ ቋንቋ ለማይችል ባለጉዳይ ፍርድ ቤቱ አስተርጓሚ ይመድብለታል፡፡
24. ስለተከላካይ ጠበቃ
1. ማንኛውም ሰው ተከላካይ ጠበቃ የማቆም መብት አለው፣
2. ከአምስት ዓመት በላይ በሆነ ጽኑ እስራት በሚያስቀጣ ወንጀል የተከሰሰ ሰው ራሱ ጠበቃ ለማቆም የማይችል ከሆነ ፍርደ ቤቱ ተከላካይ ጠበቃ ይመድብለታል፡፡
25. ዳኞች ከችሎት ስለሚነሱበት ሁኔታ
1. አንድ ክልል ፍ/ቤት ዳኛ ከዚህ ቀጥሎ ከተመለከቱት ምክንያቶች በአንዱ ከችሎት ይነሳል፣
ሀ/ ዳኛው ከተከራካሪዎች ከአንደኛው ወይም ከጠበቃው ጋር የሥጋ ወይም የጋብቻ ዝምድና ያለው ከሆነ፣
ለ/ ዳኛው ከተከራካሪዎቹ የአንደኛው ወገን ሞግዚት፣ ነገረ ፈጅ ወይም ጠበቃ በሆነበት ጉዳይ ላይ የተነሳ ክርክር ከሆነ፣
ሐ/ ዳኛው ክርክር የተነሳበትን ጉዳይ አስቀድሞ በዳኝነት ወይም በእርቅ መንገድ ያየው ወይም የሚያውቀው ሆኖ የተገኘ እንደሆነ፣
መ/ ዳኛው ከተከራካሪዎቹ ወገኛች ከአንደኛው ወይም ከጠበቃው ጋር በፍርድ ቤት የተያዘ ክርክር ወይም ሙግት ያለው እንደሆነ፣
ሠ/ ከዚህ በላይ ከ(ሀ) እስከ (መ) ከተመለከቱት ምክንያቶች ውጭ ትክክለኛ ፍትሕ አያሰጥም የሚያሰኝ ሌላ በቂ ምክንያት ሲኖር፡፡
2. በዚህ አንቀጽ ንዑስ አንቀጽ (1) መሠረት ዳኛው በችሎት ሊቀመጥ የማይገባው መሆኑን ሲያውቅ ወዲያውኑ ከችሎት ሊቀመጥ የማይገባው መሆኑን ሲያውቅ ወዲያውኑ ከችሎት ተነስቶ ሌላ ዳኛ መተካት አለበት፡፡
26. ዳኛ ከችሎት እንዲነሳ ስለማመልከት
1. ከተከራካሪዎቹ አንደኛው በአንቀጽ 25 በተዘረዘሩት ምክንያቶች መሠረት አንድ ዳኛ ከችሎት መነሳት የሚገባው መስሎ የታየው እንደሆነ እንዲነሳለት ለፍርድ ቤቱ ማመልከቻ ማቅረብ ይችላል፡፡
2. ማመልከቻው የሚቀርበው ክርክሩ ከጀመሩ በፊት ወይም ማመልከቻ ለማቅረብ ምክንያት መኖሩን አመልካቸ እንዳወቀ ወዲያውኑ መሆን አለበት፡፡
3. አንድ ዳኛ ብቻውን የሚያስችል ከሆነ ከችሎት ስለመነሳት የሚቀርብለትን ማመልከቻ ተመልክቶ ጥያቄውን የተቀበለው እንደሆነ ከችሎቱ ይነሳል፡፡ ጥያቄውን ያልተቀበለው እንደሆነ ግን በዚያው ፍርድ ቤት የሚገኝ ሌላ ችሎት፣ ሌላ ችሎት ከሌለ የዚህኑ ፍርድ ቤት ውሳኔ ይግባኝ በሚያየው ፍርድ ቤት እንደወሰን ማስተላልፍ አለበት፡፡
4. ከችሎት እንዲነሳ ማመልከቻ የቀረበበት ዳኛ ከሌሎች ዳኞች ጋር በሚያስችልበት ጊዜ ከሆነ ማመልከቻው የቀረበበት ዳኛ በሌለበት በቀረው ዳኛ ወይም ዳኞች ማመልከቻው ውሳኔ ያገኛል፡፡
5. በዚህ አንቀጽ ንዑስ አንቀጽ (3) እና (4) መሠረት የሚሰጠው ውሳኔ የመጨረሻና ይግባኝ የማይባልበት ይሆናል፡፡
6. የሚሰጠውን ማናቸውንም ውሳኔ ዳኛው ወዲያውኑ መፈፀም አለበት፡፡
27. ማመልከቻው ስለማያስከትለው ኪሳራ
በዚህ አዋጅ አንቀጽ 26 መዘረት ዳኛ ከችሎት እንዲነሳ የሚቀርበው ማመልከቻ የሚያስከትለው ኪሳራ ከዋናው ነገር ኪሳራ ጋር ይጠቃለላል፡፡ ነገር ግን ፍርድ ቤቱ ማመልከቻውን ተገቢ አይደለም በማለት ሳይቀበለው ከቀረ የዋናውን ነገር ውጤት ሳይመለከት ኪሳራውን የማከፍለው ማመልከቻውን ያቀረበው ሰው ይሆናል፡፡
28. በቂ ምክንያት ሳይኖር የሚቀርብ ማመልከቻ ስለሚያስከትለው ቅጣት
ከተከራካሪዎቹ አንደኛው ወገን ዳኛው ከችሎት እንዲነሳለት ያቀረበው ማመልከቻ በቂ ምክንያት ሳይኖረው የቀረ እንደሆነ ፍርድ ቤቱ ማመልከቻውን ውድቅ አድርጐ በአመልካቹ ላይ እስከ አራት መቶ (400) ብር መቀጫ ሊጥልበት ይችላል፡፡
29. የሰበር አቤቱታ አቀራረብ ሥነ ሥርዓት
1. አንድ ውሳኔ በዚህ አዋጅ አንቀጽ 12 መሠረት በክልሉ ጠቅላይ ፍርድ ቤት በሰበር የሚሰማው አስቀድሞ ሶስት የጠቅላይ ፍርድ ቤት ዳኞች የተሰየሙበት ችሎት ውሳኔው ለሰበር የሚያበቃ መሠረታዊ የሕግ ስህተት አለበት ብለ ሲወስን ነው፡፡
2. ጉዳዩ በሰበር እንዲታይለት የሚፈልግ አቤቱታ አቅራቢ ጉዳዩ መሠረታዊ የሕግ ስህተት አለበት የሚልበትን ምክንያት በማመልከቻው ላይ በዝርዝር ጽፎ ማቅረብ አለበት፡፡
3. አቤት ባዩ ከማመልከቻ በተጨማሪ ይግባኝ የተባበትን ውሳኔና የበታች ፍርድ ቤት ውሳኔ ቅጂዎች ማቅረብ አለበት፡፡
4. የሰበር ጥያቄ ማመልከቻ ለክልል ጠቅላይ ፍ/ቤት መቅረብ የሚገባው የሰበር ጥያቄ በሚቀርብበት ጉዳይ ላይ የመጨረሻ ውሳኔ በተሰጠ በዘጠኛ (90) ቀን ውስጥ ይሆናል፡፡
ክፍል ሰባት
ስለ ክልል ጠቅላይ ፈርድ ቤት ጉባኤ
30. የክልል ጠቅላይ ፍርድ ቤት ጉባኤ
የክልል ጠቅለይ ፍርድ ቤት አንድ የክልል ጠቅለይ ፍርድ ቤት ጉባኤ ከዚህ በኋላ ጉባኤ እየተባለ የሚጠራ ይኖረዋል፡፡
31. የጉባኤው አባላት
1. የጉባኤው አባላት የክልሉ ጠቅለይ ፍርድ ቤት ኘሬዝዳንት፣ ምክትል ኘሬዝዳንት፣ የጠቅላይ ፍርድ ቤቱ ዳኞች የከፍተኛ ፍርድ ቤት ኘሬዝዳንቶች እና የወረዳ ፍርድ ቤት ኘሬዝዳንቶች ይሆናሉ፡፡
2. የክልሉ የፍትሕና አቃቢ ሕግ ቢሮ ኃላፊ ድምፅ የመስጠት መብት ሳይኖረው ይሳተፋል፡፡
3. በዚህ አንቀጽ ንዑስ አንቀጽ (1) ያልተጠቀሱ ዳኞች እና አግባብ ያላቸው የመንግስት መስሪያ ቤቶች፣ ማህበራት፣ ድርጅቶች ወይም ሌሎች ግለሰቦች በጉባኤው እነዲሳተፋ ሊጋበዙ ይችላሉ፣ ሆኖም ድምጽ የመስጠት መብት አይኖራቸውም፡፡
32. የጉባኤው ስልጣንና ተግባር
ጉባኤው የሚከተሉት ስልጣንና ተግባር ይኖረዋል፡፡
1. በዳኝነት አሠራር ረገድ ያጋጠሙ ችግሮች ላይ ተወያይቶ መፍትሄ መስጠት፣
2. የክልሉን ፍርድ ቤቶች የዳኝነት አሠራር ለማሻሻል የሚረዱ መመሪያዎችና ውሳኔዎችን ማስተላለፍ፣
3. አዳዲስ ሕጐች እንዲወጡ ወይም ነባር ሕጐች እንዲሻሻሉ ለክልሉ ምክር ቤት ሃሳብ ማቅረብ፣
4. የዳኝነት ሥራ አካሄድን ለማቀላጠፍና ለማጠናከር የሚረዱ ሌሎች ተግባራትን ማከናወን፣ እና
5. ለጉባኤው ሥራ አፈፃፀም አስፈላጊውን ደንብ ማውጣት፡፡
33. የጉባኤው አመራር
1. የክልሉ ጠቅላይ ፍርድ ቤት ኘሬዝዳንት የጉባኤው ሰብሳቢ ይሆናል፣
2. ጉባኤው የራሱን ፀሐፊ ይመርጣል፣
3. ጉባኤው በዓመት አንድ ጊዜ ይሰበሰባል፣ አስፈላጊ ሆኖ ሲገኝም ተጨማሪ ስብሰባ ሊጠራ ይችላል፣
4. ከጉባኤው አባላት ሁለት ሶስተኛው (2/3) ከተገኙ ምልዓተ ጉባኤ ይሆናል፡፡ ውሳኔ በድምጽ ብልጫ ይተላለፋል፣ ድምጽ እኩል በእኩል በተከፈለ ጊዜ ሰብሳቢው ወሳኝ ድምጽ ይኖረዋል፡፡
ክፍል ስምንት
ልዩ ልዩ ድንጋጌዎች
34. ተፈፃሚነት ስለማይኖራቸው ሕጎች
ይህን አዋጅ የሚቃረን ወይም በዚህ አዋጅ የተሸፈኑ ጉዳዮችን የሚመለከት ማናቸውም ሕግ ተፈፃሚነት አይኖረውም፡፡
35. [bookmark: _GoBack]አዋጁ የሚፀናበት
ይህ አዋጅ ከየካቲት 9 ቀን 1998 ዓ. ም ጀምሮ የፀና ይሆናል፡፡
ሠመራ የካቲት 9 ቀን 1998
እስማኤል አሊ ሴሮ
የአፋር ብሔራዊ ክልላዊ መንግስት
ርዕሰ መስተዳድር

